Helgi Jean Classen skemmtikraftur og hlaðvarpsstjarna festi nýlega kaup á sínu fyrsta húsnæði . Hann réðst ekki á garðinn þar sem hann er lægstur heldur keypti einbýlishús í Mosfellsbæ . „ Ég var á leigumarkaði og missti íbúðina . Þá tók ég þá ákvörðun að byrja af krafti að spara . Ég bjó svo vel að geta flutt aftur heim í föðurhúsin . Mér leið ekki beint eins og töffara að flytja aftur heim og sparnaðurinn tók mun lengri tíma en ég ætlaði . En það er fallegt og gott að búa með pabba sínum og ég er mjög þakklátur fyrir tímann okkar undir sama þaki , “ segir Helgi Jean . Er ekki rosa bratt að kaupa heilt hús ? „ Mömmu fannst það allavega fyrst en þegar maður veit eitthvað í hjartanu þá verður ekki aftur snúið . Ég hefði ekki getað hætt við þótt ég vildi . Ég er í eigin rekstri þannig að ég leit á þetta sem heimili og fjárfestingu um leið , “ segir hann . Þarf að breyta einhverju í húsinu ? „ Húsið er að mestu upprunalegt og eins heillandi og það getur hljómað um ýmsa hluti þá er það tækifæri til breytinga . Ég hef því fengið vinkonu mína Sólveigu Guðmundsdóttur til að teikna húsið upp á nýtt að innan og svo er smiðurinn Orri með mér í liði að láta þetta allt gerast , “ segir Helgi .